《三山阁》
宋代·许敦仁

蓬莱方丈与瀛洲，东引长江欲尽头。几处坛场浑得道，万家楼阁半封侯。

名□荔子尝三熟，负郭潮田插两收。七百年来遗谶事，钓台沙合瑞烟浮。

作者简介：兴化军仙游人。神宗元丰八年进士。徽宗崇宁初入为校书郎。蔡京以州里之旧，擢监察御史，倚为腹心。凡所建请，悉受京旨。除殿中监，拜御史中丞。徽宗以其言论失当，命罚金，降职兵部侍郎，且欲逐之，而京庇护甚力。后二年卒。